paragraph_text: Saconneti nisu imali značajniju ulogu u povijesti. Uglavnom ih se spominje u vezi sa snažnijim i borbenijim plemenima Narragansett i Wampanoag. Populacija im je 1700. bila oko 400, ali ih 1763. pogađaju epidemije boginja i desetkuju im broj. U ranom 19. stoljeću (1803) preostalo ih je tek koji tucet u blizini Comptona. Potomaka moguće imaju među Wampanoagima s kojima su se ujedinili.